**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2021. november 22-i ülésére**

**Javaslat kulturális intézmények pályázaton történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja értelmében a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

Fentiek alapján az AGORA Szombathelyi Kulturális Központ (a továbbiakban: AGORA), valamint a Savaria Megyei Hatókörű Városi Múzeum (a továbbiakban: Múzeum) nyújtott be jóváhagyási kérelmet.

1.

Az AGORA a Nemzeti Kulturális Alap Filmművészeti Kollégiuma által kiírt, önerőt és fenntartási kötelezettséget nem igénylő alábbi pályázatain kíván részt venni.

* „Art” mozik szakmai programjainak (magyar, „Art” -besorolású filmek, összeállított sorozatok, életműsorozatok, tematikus sorozatok, filmhetek, nemzeti filmnapok) és a programok promóciójának támogatása az Art mozik programjainak és közönségkapcsolatainak javítása érdekében.

Igényelhető forrás: maximum 1,6 millió forint/terem

* Az „Art” mozik infrastrukturális fejlesztése, az „Art” mozik technikai színvonalának megőrzése, illetve növelése az „Art” mozihálózat fennmaradásának biztosítása érdekében

Igényelhető forrás: 1 millió forint/terem

Mindkét pályázat benyújtási határideje 2021. december 6. éjfél

2.

A Múzeum a „Citizen Science” elnevezésű, önrészt és fenntartási kötelezettséget nem igénylő nemzetközi projektben kíván részt venni, amelyet az ausztriai Szövetségi Oktatási, Tudományos és Kutatási Minisztérium írt ki. A Burgenlandot, Stájerországot, Bécset, Győr-Moson-Sopron, valamint Vas megyét átfogó program keretében iskolások látogatják és fedezik fel a nyugat-magyarországi és szlovéniai területeket, látogatnak el skanzenbe. A diákok az építési módokat, a kivitelezést kutatják, illetve egyszerű méréseket is végeznek.

Tekintettel arra, hogy térinformatikai alapú mobiltelefonos alkalmazás fejlesztését is tervezik, lehetőség lesz arra is, hogy közösen készítsenek bejegyzéseket a 2022. évben induló 3 éves időtartamú projektben, amelyben a Múzeumot 2.560 Euro összeg illeti meg.

A pályázat benyújtási határideje előreláthatólag 2021. december 15. napja.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2021. november „ ”**

**/: Horváth Soma :/**

**I.**

**HATÁROZATI JAVASLAT**

**…../2021. (XI. 22.) GJB. számú határozat**

A Gazdasági és Jogi Bizottság a „Javaslat kulturális intézmények pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdése 25. pontja alapján jóváhagyja az AGORA Szombathelyi Kulturális Központnak a Nemzeti Kulturális Alap Filmművészeti Kollégiumához benyújtandó, önrészt és fenntartási kötelezettséget nem igénylő alábbi pályázatait.

- „Art” mozik szakmai programjainak (magyar, „Art” -besorolású filmek, összeállított sorozatok, életműsorozatok, tematikus sorozatok, filmhetek, nemzeti filmnapok) és a programok promóciójának támogatása az Art mozik programjainak és közönségkapcsolatainak javítása érdekében.

- Az „Art” mozik infrastrukturális fejlesztése, az „Art” mozik technikai színvonalának megőrzése, illetve növelése az „Art” mozihálózat fennmaradásának biztosítása érdekében

**Felelős:**  Bokányi Adrienn, a Gazdasági és Jogi Bizottság elnöke

Dr. Nemény András polgármester

Dr. Horváth Attila alpolgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Horváth Zoltán, az AGORA Szombathelyi Kulturális Központ igazgatója)

**Határidő: azonnal**

**II.**

**HATÁROZATI JAVASLAT**

**…../2021. (XI. 22.) GJB. számú határozat**

A Gazdasági és Jogi Bizottság a „Javaslat kulturális intézmények pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdése 25. pontja alapján jóváhagyja a Savaria Megyei Hatókörű Városi Múzeum részvételét az ausztriai Szövetségi Oktatási, Tudományos és Kutatási Minisztérium által kiírt, önrészt és fenntartási kötelezettséget nem igénylő „Citizen Science” elnevezésű projektben.

**Felelős:**  Bokányi Adrienn, a Gazdasági és Jogi Bizottság elnöke

Dr. Nemény András polgármester

Dr. Horváth Attila alpolgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Csapláros Andrea, a Savaria Megyei Hatókörű Városi Múzeum igazgatója)

**Határidő: azonnal**